 Zápisnica

zo schôdze verejného obecného zastupiteľstva konaného                                      8. 9. 2006  na Obecnom úrade vo Vysokej nad Kysucou

Prítomní:

                  Viď priložená prezenčná listina.
Program: 

1) Otvorenie

2) Voľba overovateľov zápisnice a návrhovej komisie

3) Kontrola plnenia uznesení z minulého zasadnutia OZ

4) Prejednanie nájomných zmlúv
5) Rôzne 
6) Diskusia

7) Schválenie uznesenia

8) Záver

Ad. 1 Otvorenie 

Schôdzu obecného zastupiteľstva otvoril starosta obce Ing. Ladislav Kubačák. Prítomných oboznámil z programom dnešnej schôdze a zároveň vyzval prítomných poslancov o vznesenie pripomienok voči predloženému programu. Nakoľko nikto z prítomných poslancov nemal k programu schôdze žiaden pozmeňujúci návrh dal starosta o programe hlasovať. Z celkového počtu 7 prítomných poslancov hlasovalo o predloženom programe ZA 7: Vlasta Gajdicová, Ján Jánsky, Ing. Jozef Jurčo, Anton Opial, Mgr. Milan Pivko, Ján Šamaj a Jozef Zborovan. Nikto z prítomných nebol PROTI ani sa hlasovania NEZDRŽAL. 

 Uznesenie k bodu prijaté,  priložené k zápisnici.

Ad. 2 Voľba overovateľov zápisnice a návrhovej komisie 
Ako overovatelia  zápisnice sa prihlásili: Jozef Zborovan a Anton Opial. Do návrhovej komisie boli navrhnutí: Ing. Jozef Jurčo a Ján Šamaj. O navrhnutých členoch dal starosta hlasovať. Z celkového počtu 7 prítomných poslancov hlasovalo o predloženom programe ZA 7: Vlasta Gajdicová, Ján Jánsky, Ing. Jozef Jurčo, Anton Opial, Mgr. Milan Pivko, Ján Šamaj a Jozef Zborovan. Nikto z prítomných nebol PROTI ani sa hlasovania NEZDRŽAL. 

Uznesenie k bodu prijaté,  priložené k zápisnici.

Ad. 3 Kontrola plnenia uznesení z minulého zasadnutia OZ 
Starosta uviedol, že na poslednej schôdzi OZ bolo prejednaných 24  bodov uznesenia. Z toho bolo 14 schválených a 2 neschválené. 
Jedným z neschválených bodov bolo rozdelenie SVS a.s. Náš hlas bol však iba „kvapkou v mori“ a SVS a.s. bola rozdelená na dcérske spoločnosti. Dnes (8. 9. 2006) sa poklepaním základného kameňa v Čadci stavba otvorila. Základné údaje o stavbe sú:
· vodovodná sieť 175 km

· vodojemy 6 ks

· čerpacie stanice na vodovodoch 42 ks

· vodovodné prípojky 2 300 ks

· kanalizačná sieť 259 km

· čerpacie stanice odpadových vôd 65 ks

· kanalizačné prípojky 6 950 ks

· rozšírenie ČOV Čadca a ČOV Turzovka

· náklady stavby 54 339 000,- EUR

· zdroje financovania: EU – 80%, SR – 14%, SVS – 6%

· dodávateľ stavby: VÁHOSTAV-Sk, a.s. – vedúci člen, ZIPP BRATISLAVA, spol. s r.o. – člen, VODOHOSPODÁRSKE STAVBY ekologický podnik, a.s. - člen 

Oficiálne informácie o stavbe získate i z letáka, ktorý umiestnený na webovej stránke obce.

Vlasta Gajdicová – Kedy sa začne s prácami v našej obci? 
starosta – to nevieme povedať. Isté je že sa začalo dnes a stavba má byť ukončená v roku 2009. stavba je však jedna vec a tou druhou je majetok a jeho odovzdanie. Obec Vysoká nad Kysucou investovala do výstavby vodovodu 25 mil. a chceme si svoj majetok za každú cenu ubrániť. Je však isté, že dôjde k zmene taríf vodného a stočného. 
Uznesenie k bodu prijaté a priložené k zápisnici.

Ad. 4 Prejednanie nájomných zmlúv
V tomto bode programu predložil starosta obce na prejednanie Obecnému zastupiteľstvu žiadosti o prenájom nebytových priestorov.

 MR Shoe, s.r.o., Miroslav Korchaník, Turzovka – Vyšný koniec 82 –           žiadosť o prenájom nebytových priestorov

Starosta obce prítomným poslancom objasnil, že menovaná firma má záujem o prenajatie nebytových priestorov v Dome služieb, konkrétne o priestor bývalej kancelárie spoločnosti Koopertíva a priestorov bývalej kancelárie firmy Belkar, za účelom zriadenia predajne SECONDHAND-u. Následne nato dal o predloženej žiadosti hlasovať:

ZA – Vlasta Gajdicová, Ján Jánsky, Ing. Jozef Jurčo, Anton Opial, Mgr. Milan Pivko, Ján Šamaj a Jozef Zborovan
PROTI – nikto

ZDRAŽAL SA -  nikto

Obecné zastupiteľstvo žiadosť o prenájom nebytových priestorov za účelom zriadenia predajne SECONDHAND-u v zmysle predloženej žiadosti schválilo. 

FRONTIER spol. s r.o., Palárikova 2311, Čadca – žiadosť o prenájom nebytových priestorov bývalej lekárne v budove zdravotného strediska, za účelom obnovenia činnosti výdajne liekov

Starosta obce prítomným poslancom uviedol, že po osobnom rozhovore s konateľmi firmy FRONTIER spol. s r.o., títo zároveň žiadajú o poskytnutie úľavy vo výške nájmu po dobu prvého roka činnosti. Následne nato dal starosta o predloženej žiadosti hlasovať:

ZA – Vlasta Gajdicová, Ján Jánsky, Ing. Jozef Jurčo, Anton Opial, Mgr. Milan Pivko, Ján Šamaj a Jozef Zborovan
PROTI – nikto

ZDRAŽAL SA -  nikto

Obecné zastupiteľstvo žiadosť o prenájom nebytových priestorov za účelom zriadenia výdajne liekov schválilo s výškou nájmu 150,- Sk/m2 po dobu prvého roka činnosti. 

MEDIA-DS, s.r.o., všeobecné lekárstvo,  Vysoká nad Kysucou – žiadosť o zníženie nájomného

Starosta obce, ako predsedajúci prítomným poslancom vysvetlil, že sa jedná o obchodný názov všeobecného lekára MUDr. Dušana Šupolu. Následne nato vyzval prítomných poslancov aby sa hlasovaním vyjadrili k predloženej žiadosti:
ZA – nikto
PROTI – Vlasta Gajdicová, Ján Jánsky, Ing. Jozef Jurčo, Anton Opial, Mgr. Milan Pivko, Ján Šamaj a Jozef Zborovan
ZDRAŽAL SA -  nikto

Obecné zastupiteľstvo žiadosť o zníženie nájomného neschválilo. 

Uznesenie k bodu prijaté a priložené k zápisnici.
Ad. 5 Rôzne

Nakoľko 2. decembra 2006 sa budú konať komunálne voľby, starosta obce ako predsedajúci, uviedol, že je nutné schváliť volebné obvody a počty poslancov pre jednotlivé obvody. Obec Vysoká nad Kysucou má menej ako 3 000 obyvateľov a z toho dôvodu môže byť budúce obecné zastupiteľstvo zložené z maximálne 9 poslancov. Je však nutné aby terajšie zastupiteľstvo navrhlo kľúč koľko poslancov bude v každom z volebných obvodov. Obec Vysoká nad Kysucou je rozdelená do troch volebných obvodov: 1. Ústredie, 2. Nižný Kelčov, 3. Vyšný Kelčov. Pani Vlasta Gajdicová navrhla počet poslancov 4 – 2 – 3. V následnej diskusii OZ návrh upravilo na: 5 – 2 – 2.  O predloženom návrhu počtu poslancov v jednotlivých volebných obvodoch Obce Vysoká nad Kysucou dal starosta hlasovať: 

ZA – Vlasta Gajdicová, Ján Jánsky, Ing. Jozef Jurčo, Anton Opial, Mgr. Milan Pivko, Ján Šamaj a Jozef Zborovan
PROTI – nikto

ZDRAŽAL SA -  nikto

Obecné zastupiteľstvo schválilo nasledujúci počet volebných obvodov a počet poslancov v jednotlivých volebných obvodov pre komunálne voľby, ktoré sa budú konať dňa 2. 12. 2006:  1. obvod Ústredie – 4 poslanci
                               2. obvod Nižný Kelčov – 2 poslanci
                               3. obvod Vyšný Kelčov – 2 poslanci

V ďalšej časti tohto bodu programu starosta prítomných poslancov informoval, že obce, ktoré majú pohrebnú službu resp. sú správcami pohrebiska, musia mať správcu teda človeka s odbornou spôsobilosťou. Odbornú spôsobilosť na oba cintoríny získal zamestnanec obce p. Pavol Lučan. K tomuto je však nutné mať schválené i VZN o pohrebiskách. Následne nato starosta prítomným poslancom predniesol návrh VZN o pohrebníctve. 

 Vlasta Gajdicová – Bolo by možné do VZN zahrnúť i podmienku, že počas pochovávania by už bola obruba vymurovaná? Aby sme tie hroby dostali ako tak do roviny. 

Anton Opial – už existujúci systém nezmeníme. Pravdou je, že nad domom smútku a na kraji cintorína sú hroby umiestnené pekne vedľa seba.  

O predloženom návrhu VZN o pohrebníctve dal starosta hlasovať:
ZA – Vlasta Gajdicová, Ján Jánsky, Ing. Jozef Jurčo, Anton Opial, Mgr. Milan Pivko, Ján Šamaj a Jozef Zborovan
PROTI – nikto

ZDRAŽAL SA -  nikto

Obecné zastupiteľstvo VZN č. 1/2006 o pohrebníctve schválilo v zmysle predloženého návrhu. (Schválený návrh VZN č. 1/2006 o pohrebníctve tvorí prílohu tejto zápisnice.)
V ďalšej časti tohto bodu programu predložil starosta obce na prejednanie žiadosti doručené pred obecné zastupiteľstvo.
Anna Kubicová, Vysoká nad Kysucou 1244 – žiadosť o navýšenie úväzku opatrovateľskej služby pre imobilného otca
        starosta – situáciu by mal najskôr posúdiť terénny pracovník z Turzovky, naša sociálna pracovníčka a komisia pre oblasť sociálnu, bytovú a zdravotníctva. Treba brať na vedomie, že opatrovateľská služba je len služba na nutné veci (nákup a pod.) a nejedná sa o celodennú službu.
Margita Kubačáková – sociálna pracovníčka obce, priblížila prítomným poslancom situáciu. Uviedla, že v prípade p. Kubicu by mala byť 24 hodinová starostlivosť a túto nerieši opatrovateľská služba ale zaopatrovací príspevok 
Starosta – odporúčam túto a ďalšie žiadosti, ktoré pojednávajú o navýšenie resp. zavedenie opatrovateľskej služby, prejednať najskôr na mieste komisiou pre oblasť sociálnu, bytovú a zdravotníctva.

Vilimová Adela, Vysoká nad Kysucou 1259/13 – žiadosť o prenájom pozemku za účelom výstavby drevenej montovanej garáže
starosta – nakoľko vedľa doposiaľ postavených drevených garáži už nie je voľné miesto (musíme zabezpečiť priechodnosť mapovaného chodníka) preveríme možnosť výstavby drevenej garáže za budovou COOP Jednota. Zároveň dal starosta obce o tomto návrhu hlasovať:

ZA – Vlasta Gajdicová, Ján Jánsky, Ing. Jozef Jurčo, Anton Opial, Mgr. Milan Pivko, Ján Šamaj a Jozef Zborovan
PROTI – nikto

ZDRAŽAL SA -  nikto

Obecné zastupiteľstvo návrh na prešetrenie možnosti výstavby drevenej garáže za budovou COOP Jednota schválilo.
Ján Jantoš, Vysoká nad Kysucou 1213 – doloženie vyjadrenia dotknutých organizácii k podnikateľskému zámeru – zriadenie výkupu železa a farebných
starosta – prítomným poslancom ozrejmil, že Obecné zastupiteľstvo svojím uznesením č. 2/2006 schválilo prenájom časti pozemku CKN 3383 v areáli hasičskej zbrojnice na Nižnom Kelčove za účelom zriadenia výkupu železných a farebných kovov. Žiadateľovi však uložilo podmienku, doložiť vyjadrenie členov výboru DHZ Nižný Kelčov a vyjadrenie Obvodného úradu životného prostredia. Žiadateľ osobne doložil nasledovné vyjadrenia:

· ŠOP SR, Správa CHKO Kysuce: kladné vyjadrenie

· Obvodný úrad ŽP Čadca: kladné stanovisko

· Vyjadrenie členov výboru DHZ Nižný Kelčov: doloží dodatočne 
Nakoľko OZ už kladné stanovisko prijalo (uznesenie 2/2006) a pokiaľ i Výbor DHZ prijme kladné stanovisko, je potrebné stanoviť výšku nájomného a dobu nájmu.

 V následnej diskusii poslanci navrhli výšku nájmu nasledovne: do konca roku 2007 nájomné vo výške 5,- Sk/m2 a následne bude nájomné zvýšené na 10,- Sk/m2 ročne a to na dlhodobý prenájom. 

O predloženom návrhu dal starosta hlasovať:

ZA – Ján Jánsky, Ing. Jozef Jurčo, Anton Opial, Mgr. Milan Pivko, Ján Šamaj a Jozef Zborovan
PROTI – nikto

ZDRAŽAL SA -  Vlasta Gajdicová

Obecné zastupiteľstvo schválilo výšku nájmu za dlhodobý prenájom časti pozemku CKN 3383 v areáli hasičskej zbrojnice na Nižnom Kelčove za účelom zriadenia výkupu železných a farebných kovov vo výške 5,- Sk/m2 do konca roku 2007 a následne bude nájomné zvýšené na 10,- Sk/m2 ročne. 
Margita Kubačáková, sociálna pracovníčka obce – návrh na vyplatenie 1 000,- Sk každému z troch detí p. Jána Šimka, ktoré sú umiestnené v Stredisku pomoci v Čadci, na nákup školských potrieb 
O prednesenom návrhu dal starosta hlasovať:

ZA – Vlasta Gajdicová, Ján Jánsky, Ing. Jozef Jurčo, Anton Opial, Mgr. Milan Pivko, Ján Šamaj a Jozef Zborovan
PROTI – nikto

ZDRAŽAL SA -  nikto

Obecné zastupiteľstvo návrh p. Margity Kubačákovej, sociálnej pracovníčky obce, na vyplatenie 1 000,- Sk každému z troch detí p. Jána Šimka, ktoré sú umiestnené v Stredisku pomoci v Čadci, na nákup školských potrieb schválilo. 

Ľuboš Dorman, Vysoká nad Kysucou 487 – žiadosť o zakúpenie paliva na zimné obdobie
Daniela Kubicová – pracovníčka obce na úseku miestnych daní, žiadateľ nemá doposiaľ voči obci vyrovnaný dlh za úhradu miestnych daní a poplatkov 

Nakoľko je však žiadateľ vo veľmi vážnej zdravotnej ale i finančnej situácii starosta obce navrhol, aby bolo žiadateľovi zakúpené palivo v sume 1 000,- Sk. Nakoľko nikto z prítomných nepredložil žiaden iný návrh dal starosta o prednesenom návrhu hlasovať:
ZA – Vlasta Gajdicová, Ján Jánsky, Ing. Jozef Jurčo, Anton Opial, Mgr. Milan Pivko, Ján Šamaj a Jozef Zborovan
PROTI – nikto

ZDRAŽAL SA -  nikto

Obecné zastupiteľstvo schválilo zakúpenie palivového dreva v sume  1 000,- Sk. 

Anna Juríková, Vysoká nad Kysucou 919 – žiadosť o finančný príspevok vo výške 5 000,- Sk na individuálny satelitný príjimač 
O predloženej žiadosti dal starosta hlasovať:
ZA – nikto
PROTI – Vlasta Gajdicová, Ján Jánsky, Ing. Jozef Jurčo, Anton Opial, Mgr. Milan Pivko, Ján Šamaj a Jozef Zborovan
ZDRAŽAL SA -  nikto

Obecné zastupiteľstvo žiadosť o finančný príspevok na individuálny satelitný príjimač neschválilo 

Melánia Šobichová, Vysoká nad Kysucou 77 – žiadosť o darovanie alebo predaj pozemku CKN 551 o výmere 28 m2
starosta – prítomným poslancom objasnil, že na predmetnom pozemku je postavená pivnica a Obec Vysoká nad Kysucou bola ako pozemno-knižný vlastník na parcelu PKN 20012/3 zapísaná projektom ROEP Z 446/2006, pričom sami neviem na základe akého titulu. Na uvedený pozemok si obec nerobí žiaden nárok. 

O predloženej žiadosti dal starosta hlasovať:
ZA – Vlasta Gajdicová, Ján Jánsky, Ing. Jozef Jurčo, Anton Opial, Mgr. Milan Pivko, Ján Šamaj a Jozef Zborovan
PROTI – nikto

ZDRAŽAL SA -  nikto

Obecné zastupiteľstvo žiadosť o odpredaj pozemku CKN 551 o výmere 28 m2 schválilo a to za cenu 1,- Sk/m2 s podmienkou, že žiadateľka uhradí všetky náklady spojené s prevodom pozemku a taktiež zabezpečí i samotný prevod. 

 Anna Vrbinárová, Vysoká nad Kysucou 317 – ústna žiadosť o zrezanie tuje pri hrobe rodičov na cintoríne v Ústredí, nakoľko jej koreňový systém spôsobuje dvíhanie a lámanie pomníkovej obruby

O predloženej žiadosti dal starosta hlasovať:
ZA – Vlasta Gajdicová, Ján Jánsky, Ing. Jozef Jurčo, Anton Opial, Mgr. Milan Pivko, Ján Šamaj a Jozef Zborovan
PROTI – nikto

ZDRAŽAL SA -  nikto

Obecné zastupiteľstvo žiadosť o zrezanie tuje pri hrobe rodičov na cintoríne v Ústredí schválilo. 

  Uznesenie k bodu prijaté,  priložené k zápisnici.

Ad. 6 Diskusia
V tejto časti programu vyzval starosta obce prítomných poslancov o predloženie ich žiadostí voči vedeniu obce a pracovníkom obecného úradu.
Vlasta Gajdicová – spoločná ústna žiadosť obyvateľov časti obce Nižný  Kelčov – Na Kamenec o vyrezanie briez pozdĺž toku rieky Kysuce.

Nakoľko práve brezovým stromoradím je plánovaná výstavba kanalizácie brezy teda budú počas jej realizácie vyrezané,  OZ ústnu žiadosť zobralo na vedomie.

V závere tohto bodu programu informoval starosta obce prítomných poslancov o stave projektu Rekonštrukcie ZŠ E.A. Cernana, MŠ a výstavby telocvične, ktorý je vo fáze vybavovania a je pravdepodobné, že peniaze bude možné čerpať už v júli budúceho roku.

  Uznesenie k bodu prijaté,  priložené k zápisnici.

Ad. 7 Schválenie uznesenia
V tomto bode programu dnešnej schôdze OZ predniesla návrhová komisia v zložení Ing. Jozef Jurčo a Ján Šamaj návrh na uznesenie. O predloženom návrhu na uznesenie hlasovalo z  celkového počtu 7 prítomných poslancov hlasovalo ZA 7: Vlasta Gajdicová, Ján Jánsky, Ing. Jozef Jurčo, Anton Opial, Mgr. Milan Pivko, Ján Šamaj a Jozef Zborovan. Nikto z prítomných nebol PROTI ani sa hlasovania NEZDRŽAL.  Uznesenie OZ č. 4/2006 bolo teda jednohlasne prijaté.

Uznesenie k bodu prijaté, priložené k zápisnici.

Ad. 8 Záver
Na záver starosta Ing. Ladislav Kubačák poďakoval všetkým prítomným poslancom za účasť a zároveň všetkých poslancov pozval na budúcu schôdzu OZ, ktorá sa bude konať v novembri 2006 a bude to posledná schôdza OZ v jej funkčnom období. Následne na to starosta obce schôdzu Obecného zastupiteľstva ukončil. 

                                                                                    Ing. Ladislav Kubačák

                                                                                              starosta obce

Overovatelia: Jozef Zborovan                            ………………………..

                       Anton Opial                                  ………………………..

Zapisovateľ: Mgr. Anton Varecha                      ……………………….

